লাঞ্চের পর মিচেল স্টার্ক ও মার্নাস লাবুসানে চেষ্টা করছিলেন ঘুরে দাঁড়ানোর। কিন্তু নিজের অলসতায় উইকেট বিলিয়ে আসেন ২৫ রান করা লাবুসানে। ইয়াসির শাহর বলে ড্রাইভ করেছিলেন স্টার্ক। সেটা ইয়াসিরের হাত ছুঁয়ে ভাঙে অপর প্রান্তের উইকেট। বল উইকেটে আসছে দেখেও ব্যাটটা মাটি স্পর্শ করাননি তিনি! ১ বাউন্ডারি ২ ছক্কায় স্টার্ক ৩৪ করায় অস্ট্রেলিয়ার রানটা পৌঁছে ১৪৫-এ। আব্বাস ৫ ও বিলাল আসিফ নেন ৩ উইকেট। দ্বিতীয় ইনিংসে পাকিস্তান শুরুতেই হারায় মোহাম্মদ হাফিজকে। ফখর জামান (৬৬) ফিফটি করেছেন দ্বিতীয় ইনিংসেও। আজহার আলী ৫৪ ও হারিস সোহেল আজ ব্যাট করতে নামবেন ১৭ রান নিয়ে। ক্রিকইনফো